Fleming

**Fleming** oli Rootsi-Soome päritolu aadlisuguvõsa. 

Suguvõsast on esimesena mainitud (1366–1406) rüütlit Peter Flemingut. 

Suguvõsa kanti 1625. aastal tituleerimata aadlisuguvõsana Rootsi rüütelkonda nr 4 all, liikmed aadeldati Rootsi kuninga poolt 1569 ja 1561 vabahärratiitliga ning introdutseeriti Rootsi rüütelkonda, kui Fleming af Liebelitz nr 17 ja Fleming af Lais nr 39 all ning 1687. aastal krahvitiitliga nr 26 ja 1818. aastal krahvitiitliga nr 132.

Suguvõsale kuulusid eri aegadel Eesti alal Aakre, Purtse mõis, Laiuse linnus ja Laiuse mõis, Jõgeva, Tähkvere ja Vaimastvere, Purtse, Tellista, Vaimõisa mõis.

## Suguvõsa liikmeid
*Joakim Henriksson Fleming (surn. 1495/1496), Rootsi riigimees, riiginõunik, Turu foogt
*Erik Joakimsson Fleming (1487–1548), Rootsi riigimees, riiginõunik ja Rootsi kuninga (1523–1560) Gustav I Vasa soosik
*Ivar Joakimsson Fleming (u 1490 – 1548), Rootsi riigimees, admiral ja riiginõunik
*vabahärra Lars Ivarsson Fleming till Nynäs (surn. 1562), Rootsi riigitegelane ja väejuht, Nynäsi vabahärra, Eestimaa asehaldur
*Herman Persson Fleming af Villnäs (u 1520–1583), Rootsi sõjaväelane, admiral ja riigitegelane, Eestimaa asehaldur.
*vabahärra Klas Eriksson Fleming (u 1535–1597), Rootsi ja Soome riigitegelane, Pärnu asehaldur (1562), Soome asehaldur, 1591. aastast Soome ja Eestimaa asehaldur, Rootsi riigiadmiral ja Rootsi riigimarssal
* Klas Hermansson Fleming (u. 1550–1616), Rootsi riigitegelane, Savonlinna Olavinlinna linnuse pealik 1578–1582, Koporje linnuse pealik 1584–1587, Turu lossi pealik 1593–1594
*Magnus Hermansson Fleming (surn. u 1580), Rootsi riigitegelane ja Tallinna Toompea linnusepealik
*Henrik Klasson Fleming (1584–1650), Rootsi sõjaväelane ja riigitegelane, Ingerimaa kuberner
*Klas Larsson Fleming (1592–1644), Rootsi sõjaväelane ja riigitegelane, admiral ja Stockholmi ülemasehaldur
*Johan Henriksson Fleming (1609–1646), Rootsi sõjaväelane, Österbotteni rügemendi ülem ja Kalmari komandant
*vabahärra Erik Henriksson Fleming (1616–1679), Rootsi riigitegelane, Rootsi 1654, 1655 aasta riigipäeva maamarssal, Laiuse vabahärra, Liivimaa Fleming af Lais (1561)
*Claes Henriksson Fleming (umbes 1617–1669), Rootsi riigitegelane, admiraliteedi kapten
*vabahärra Herman Klasson Fleming (1619–1673), Käkisalmi lääni Fleming af Liebelitz (1569), Soome kindralkuberner (1664–1669), Rootsi nn neljandikreduktsiooni Reduktsioonikolleegiumi (rootsi k. Reduktionskollegium) president
*vabahärra Lars Klasson Fleming (1621–1699), Rootsi riigitegelane, sõjanõukogu president, Tartu õuekohtu president, Academia Pernoviensise kantsler
* Henrik Henriksson Fleming (1625–1697), Rootsi sõjaväelane (kindralmajor), mõisaomanik Eestimaal
*vabahärra Jöran Klasson Fleming (1628–1667), Rootsi riigitegelane, riiginõunik, Reduktsioonikolleegiumi liige, diplomaat
*Jakob Henriksson Fleming (1640–1689), Västerbotteni maavanem, Vaimõisa omanik
*Claes Hermansson Fleming af Liebelitz (1649–1685) (sv), Rootsi riigitegelane, Rootsi 1680 aasta riigipäeva maamarssal, 1681. aastast riiginõunik, Rootsi reduktsioonikomisjoni (rootsi k. Reduktionskommissionen) president
*vabahärra Axel Eriksson Fleming (1655–1714), reduktsioonikomisjoni komissar ja viitsepresident, Edeby ja Riksteni mõisnik
*Per Hermansson Fleming (surn. u 1674/1693), Rootsi sõjaväelane ja riigitegelane, Rootsi valitsusaegne Saaremaa asehaldur ja Kuressaare linnuse komandant.
*Peter Axel Fleming (1694–1752), Rootsi saadik Hispaanias
*Lorenz Fleming (1700 – pärast 1744. aastat), Rootsi sõjaväelane  (kapten), Sääre ja Mehempäh mõisnik, Nolgimõisa ja Karala mõisa rentnik

## Viited

## Kirjandus
*Jully Ramsay, Frälsesläkter i Finland intill stora ofreden, Fleming s. 116-124, Helsingfors: Förlagsaktiebolaget Söderström & C:o, 1909
*Essen, Nicolai von: Genealogisches Handbuch der Oeselschen Ritterschaft,  Reprint der Ausg. Tartu 1935, Hannover-Döhren: Hirschheydt, 1971, -489

## Välislingid

*Fleming nr 4, www.adelsvapen.com
* Fleming af Liebelitz nr 17, www.adelsvapen.com
* Fleming af Lais nr 39, www.adelsvapen.com
* Grevliga ätten Fleming nr 26, www.adelsvapen.com